Lunga (Treshnish Isles)

Ikke forveksle med Lunga (Firth of Lorn).

Lunga (skotsk-gælisk: Lungaigh) er den største av øygruppen Treshnish Isles i Indre Hebridene, Skottland. Øya er  en del av regionen Argyll and Bute, og sammen med resten av øygruppen er Lunga en del av Loch Na Keals nasjonale naturskjønne område. «National Scenic Areas», Scottish Natural Heritage. Arkivert fra originalen den 11. mars 2017 Øya er ubebodd.

 Historie 
Lunga har vulkansk opphav og er skildret som «en grønn juvel i en påfuglgrønn sjø».Haswell-Smith, Hamish (2004): The Scottish Islands. Edinburgh: Canongate. ISBN 1841954543. Stedsnavnet synes å ha en norrøn opprinnelse, Langr-oy, «øya med langskip». Det er tilsvarende med en annen øy med samme navn, Lunga i Firth of Lorn.

Øya var befolket fram til 1800-tallet, og man kan fortsatt se rester av svarthus her. Nordøst på øya ligger ruinene av en landsby som ble forlatt i 1857.

Plante- og dyreliv
Lunga har status som Site of Special Scientific Interest («sted med særskilt vitenskapelig interesse») på grunn av det rike plantelivet. Her finnes mange sjeldne og utrydningstruede planter som kusymre, tiriltunge, orkideer, strandsmelle, strandnellik, sverdlilje, murer, og østersurt. 

Det lever gråsel i farvannet rundt øya, og av fugler finner man havsvale, krykkje og havlire. Teist, lundefugl og alke hekker på Lunga og på Harp Rock, en staur like ved øya. Hvitkinngås dukker opp på øya hver vinter.

Om sommeren besøker turistbåter Lunga fra Ulva Ferry, Tiree, Tobermory, Iona og Ardnamurchan. Øyas tusenvis av ynglende lundefugler, som er lite sky og lar besøkende nærme seg innen få meter fra dem, er øyas hovedattraksjon.Treshnish Isles – Puffin Territory, Southern Hebrides

Referanser

 Eksterne lenker 

 Isle of Lunga Visitor Guide, ved Craig Neil

Kategori:Indre Hebridene